नीदरलैंड की अन्ना और झुंझुनूं का विक्रम 10 को बंधेंगे शादी के बंधन में
नीदरलैंडकी दुल्हन और झुंझुनूं का दूल्हा। जी हां, चार दिन बाद 10 मार्च को झुंझुनूं में एक ऐसा ही विवाह होने जा रहा है, जिसमें करीब नौ देशों से बाराती आएंगे। दूल्हा और दुल्हन फिलहाल सिंगापुर में हैं। दुल्हन की इच्छा पर ही भारतीय परम्परा के अनुसार यह विवाह होने जा रहा है। इससे पहले सफेद घोड़ियों पर दोनों की बिंदौरी निकाली जाएगी, जिसमें सात समंदर पार से आने वाले बाराती घराती सब शामिल होंगे। ये सभी परंपरागत रूप से चूनड़ी के साफे पहन कर निकलेंगे। सोमवार को सुबह झुंझुनूं के कालू मार्केट में साफे खरीद रहे इस जोड़े से भास्कर संवाददाता की मुलाकात हो गई। उनसे बातचीत में पूरी कहानी सामने आई।
पहलीबार बैंकाॅक में मिले, अब सिंगापुर में हैं दोनों बिजनस सलाहकार
झुंझुनूंकी प्रयाग राज विहार कॉलोनी निवासी दूल्हे विक्रम अंगम देव गोयल और अनन्या (अन्ना जोके ब्रेइमर) की पहली मुलाकात बैंकाॅक में एक कांफ्रेंस के दौरान हुई। मुलाकातें बढ़ती गईं। कुछ ही समय में दोनों ने शादी करने की ठान ली। अन्ना की इच्छा थी कि भारतीय परंपरा के अनुसार शादी हो। विक्रम ने बताया कि जन्म भले ही नगालैंड में हुआ, लेकिन राजस्थानी हूं, इसलिए मातृभूमि पर ही शादी करेंगे।
सात देशों से आएंगे बाराती
अन्नाऔर विक्रम ने बताया कि उनकी शादी में अमरीका, नीदरलैंड, सिंगापुर, आस्ट्रेलिया, ताइवान, चीन सहित सात देशों से बाराती आएंगे। करीब तीस लोग अन्ना की ओर तथा इतने ही विक्रम की ओर से शामिल होंगे।
नीदरलैंडमें भी होंगी शादी की रस्में
झुंझुनूंमें दस मार्च को शादी के बाद मई में नीदरलैंड में अन्ना के परिवार में डच परंपरा के अनुसार टीम सेरेमनी होगी जिसमें वहां के रिवाजों के अनुसार शादी की रस्में अदा की जाएंगी। उसने बताया कि नीदरलैंड में विवाह हमारी परंपरा अनुसार होगा। इस दौरान टी सेरेमनी होती है, इसमें दूल्हा-दुल्हन एक-दूसरे को अपने जीवन साथी के रूप में स्वीकार करते हैं।
इस शादी में बारात जैसी कोई बात नहीं होगी, लेकिन शेखावाटी की परंपरानुसार बिंदौरी निकलेगी। यह बिंदौरी जेजेटी विश्वविद्यालय के कुलाधिपति डॉ. विनोद टीबड़ेवाला परिवार की ओर से निकाली जाएगी। दूल्हे के परिवार से पारिवारिक रिश्ते होने के कारण बिंदौरी प्रयाग राज विहार से टीबड़े वाला हवेली जाएगी। उन्होंने बताया कि दूल्हा और दुल्हन खास तौर पर लाई गई सफेद घोड़ियों पर सवार होंगे। अन्ना ने बताया, मेरी मां सफर नहीं करती, इसलिए वे नहीं रही, लेकिन पिता, बहनें और करीबी रिश्तेदार आएंगे।
आईएएसविजय भारती का पुत्र है दूल्हा |दूल्हा बननेवाला विक्रम झुंझुनूं के प्रथम आईएएस विजय भारती के मंझले पुत्र हैं। विक्रम ने बताया कि पिताजी जब नगालैंड में प्रशासनिक अधिकारी रहे तब वहीं उसका जन्म हुआ। मां नगालैंड की थीं। वृंदावन धाम स्थित भक्ति वेदांत स्वामी अंतर राष्ट्रीय गुरुकुलम में संस्कृत, हिन्दी और अंग्रेजी माध्यम से (भक्ति शास्त्री) बारहवीं तक पढ़ने का मौका मिला। पढ़ाई के बाद वह कैलिफोर्निया चला गया। वहां उद्योग वाणिज्य में स्नातक की। दक्षिणी कैलिफोर्निया विश्वविद्यालय से पीजी किया। फिर बिजनस कंसल्टेंसी प्रारंभ की। विजय भारती बताते हैं, ज्यादा तामझाम नहीं किया है। निवास पर ही चंवरी मंडेगी, वहीं फेरे होंगे। दिखावे पर रुपए खर्च करने की बजाय, संस्कारों से विवाह पर जोर रहेगा। विक्रम से बड़े राहुल नगदेव ने इंगलैंड की तथा छोटे चित्रकेतु ने अमरीकी लड़की से शादी की थी। उनके नाम भी भारतीय परंपरानुसार रमा प्रिया तथा राधा प्रिया रखे हैं। अन्ना अब अनन्या होगी।
झुंझुनूं . अन्ना अपने भावी दूल्हे के साथ।
awa_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva